ལ་ཏེ་ཁྲོ་བཅུ་
སོགས་བཞག་ཀྱང་རུང་། བགེགས་ཞི་བ་དང་ལས་འགྲུབ་པ་སོགས་ཀྱི་ཆེད་ཆོ་ག་མ་
ལྕོག་ན་སྐད་ཅིག་དཀྲོང་བསྐྱེད་ཙམ་གྱི་སྒོ་ནས་འགྲེལ་གཏོར་བཏང་ན་རྒྱུད་ལས་བཤད་
པའི་ཉམས་ལེན་ཆ་ཚང་ཞིག་ཡིན། སྨད་རྒྱུད་པའི་བླ་མ་རྒྱུད་མཆོད་སྔ་མ་ལ་ཉེར་བསྡུ་
163

དང་ཕུར་གདབ་མེད། ཕྱི་མ་ལ་ཁྲོ་མཆོད་དང་ཕུར་གདབ་ཡོད་ཀྱང་ཉེར་བསྡུ་མེད་པས་
གཏོར་མགྲོན་གཞལ་ཡས་ཁང་བཅས་རང་ལ་བསྟིམས། ཁྲོ་བཅུ་དང་ཕྱོགས་སྐྱོང་བདག་
བསྐྱེད་ཀྱི་གཞལ་ཡས་ཁང་གི་སྟེང་འོག་ཕྱོགས་མཚམས་སུ་འཁོད་ནས་བགེགས་དང་
བར་ཆད་བསྲུང་བར་བསམ་པ་ཡིན། རང་གི་ཉམས་ལེན་ལ་གཞལ་ཡས་ཁང་ཡོད་ན་དེ་
ལྟར་བྱས་ཆོག གཞལ་ཡས་ཁང་མེད་ན་རང་གི་སྟེང་འོག་ཕྱོགས་མཚམས་སུ་འཁོད་
པའི་ཚིག་གི་འདོར་ལེན་ཤེས་དགོས་སོ། །ཁ་ཟས་ཀྱི་རྣལ་འབྱོར་རྒྱས་པ་ལྷ་མོ་བཞི་ཞུས་
ལས་འབྱུང་བ་ནི། བཟའ་བཏུང་ནང་མཆོད་ལྟར་བྱིན་གྱིས་བརླབ། རང་མི་བསྐྱོད་པ་
སོགས་རིགས་གང་ཡིན་དུ་གསལ་བའི་མགྲིན་པ་ཟངས་དུང་མེས་བསྲེག་པ་ལྟར་དམར་
བའི་ནང་ཧྲཱིཿ ལས་པདྨ་དམར་བོ་འདབ་བརྒྱད་ཀྱི་ལྟེ་བར་ཧཱུཾ་སྔོན་པོ་ལས་རྡོ་རྗེ་སྔོན་པོ་
རྩེ་ལྔ་བ་འོད་ཀྱི་སྦུ་གུ་ཅན་གྱི་རྩེ་མོར་ཨོཾ་དཀར་བོ་འོད་ཟེར་ཟས་ལ་འཕྲོ་བ་བསམ་པ་ནི་
ལྐོག་མའམ་མགྲིན་པ་སྦྱངས་པའོ། །ཐུགས་ཀར་སྣ་ཚོགས་པད་ཉི་ལ་ཧཱུཾ་སྔོན་པོ་མེ་ལྕེ་
གསུམ་འབར་བར་བསམ་པ་ནི་སྙིང་ག་སྦྱངས་པའོ། །སྙིང་གའི་ཧཱུཾ་བླ་མ་ཡི་དམ་ཀུན་
འདུས་སམ། ཐིག་ལེའི་ནང་བླ་མ་ལ་རྒྱུད་སྡེ་བཞི་ཚང་བའམ། བླ་མ་ཡི་དམ་ཐམས་ཅད་
བཀོད། གསང་གནས་སུ་ཡཾ་ལས་རླུང་། ལྟེ་བར་རཾ་ལས་མེ། སྙིང་གར་ལཾ་ལས་ས། མགྲིན་
པར་བཾ་ལས་ཆུ་དཀྱིལ་རྣམས་ཡི་གེ་དེ་དག་གིས་མཚན་པ། ༀ་གྱི་འོད་ཟེར་གྱིས་ཟས་
དྲངས་ཏེ་སྙིང་གའི་ལྷ་ལ་ཕུལ་བས་གསང་གནས་ཀྱི་རླུང་གཡོས། ལྟེ་བའི་མེ་འབར།
སྙིང་གའི་ས་བསྲེག མགྲིན་པའི་ཆུ་ཁོལ་བས་ཟས་རྣམས་མགྲིན་པར་དྭངས་སྙིགས་ཕྱེ་
སྟེ་དྭངས་མས་ལྷ་རྣམས་ཚིམ་པར་བསམ། ཟས་ཅུང་ཟད་ཞུ་ནས་ཁ་སྦྱོར་བུམ་པ་ཅན་
ཅུང་ཟད་རེ་འཛིན་པ་འདི་ཀློག་པའི་སློབ་དཔོན་བསམ་གཏན་སེངྒེ་ཚང་གིས་ཀུན་
མཁྱེན་གོང་མའི་བསྐྱེད་རིམ་གྱི་ཚིག་རིས་ལྟར་རྒྱུན་པར་གསུངས་པས་དགུང་ལོ་དོན་
བདུན་བཞེས་ཀྱང་སྐྲ་དཀར་དང་གཉེར་མ་མེད་པ་སོགས་ཕན་ཡོན་དུ་གསུངས་པ་ལྟར་
164

ཡོད་དོ། །བསྡུ་ན་ཁ་ཐབ་ཁུང་། ལག་པ་དགང་གཟར་བླུག བཟའ་བཏུང་བསྲེག་རྫས་སུ་
མོས་ལ་བདུད་རྩིར་བརླབ་ནས་རང་ལྷར་གསལ་བའམ། ཐུགས་ཀའི་ཧཱུཾ་མམ། ཐིག་ལེ་
ལྷ་ཐམས་ཅད་བཀོད་དེ་ཕུལ་བར་མོས་བའི་ཕན་ཡོན་གདན་བཞི་ལྟར་ལ།
འབྱོར་དང་བྲལ་ཞིང་ཟས་ལ་སྲེད་པས་རང་དོན་དུ་བཟའ་བ་ཁམས་རེ་དང་བཏུང་བ་
ལྷའི་རྣལ་
ཧུབ་རེ་ལ་བྱང་སྡོམ་དང་འགལ་བའི་ཉེས་བྱས་རེ་དང་། སྔགས་ཀྱི་རྩ་ལྟུང་བཅུ་གསུམ་
པའི་ཆར་གཏོགས་ཀྱི་སྦོམ་པོར་འབྱུང་ཞིང་། སྡོམ་འབྱུང་སོགས་སུ་ཉེས་དམིགས་
གཞན་དང་མང་དུ་གསུངས་ལ། བཟའ་བཏུང་རྒྱུན་དུ་བསྟེན་དགོས་པས་འདི་ཤིན་ཏུ་
གལ་ཆེའོ། །ཉལ་བའི་ཚེ་རང་ལྷར་གསལ་བའི་ལུས་ལ་ལྷ་བཀོད་ནས་ལྷག་མོས་ལྟར་
བསྡུས་ཏེ་སྟོང་ཉིད་ལ་མཉམ་པར་བཞག དེ་བཞིན་ཉིད་ལས་བྱང་ཆུབ་པས་ཉལ་ཏེ་
གཉིད་ཆོས་སྐུའི་རྣལ་འབྱོར་སྐྱོང་། ཐོ་རངས་ལྡང་བ་ན་ལྷ་མོ་བཞིས་ཞུ་བ་གླུས་བསྐུལ་
བས་རྨི་ལམ་ལོངས་སྐུའི་རྣལ་འབྱོར་ལས་སྐད་ཅིག་གིས་ལྷ་ཡོངས་རྫོགས་སུ་ལྡང་ཐུབ་
ན་རབ། མིན་ཀྱང་ཞེ་སྡང་རྡོ་རྗེ་ཡབ་ཡུམ་དུ་བཞེངས་པར་མོས། རྒྱུད་པའི་བཅའ་ཡིག་
ཏུ། དགེ་སྐོས་ཀྱིས་མཁར་བརྡ་ཞུ་བ་གླུས་བསྐུལ་གྱི་ཚུལ་དུ་དལ་བུས་རིམ་གྱིས་གཏོང་
གསུངས་པ་འོད་གསལ་ལས་གློ་བུར་དུ་སློང་མི་རུང་བས་ཐོག་མར་ཕྱག་འཚལ་བའི་རྒྱུ་
མཚན་དེ་ཡིན། དགེ་སློང་རྣལ་འབྱོར་སྤྱོད་པ་ཏིང་ངེ་འཛིན་ལས་བཞེངས་པར་བསྐུལ་
བ། གཎྜིའི་སྔོན་དུའང་ཕྱག་འཚལ་བ་དང་། དམིགས་བརྩེ་མའི་གྲེ་སངས་དང་བོ་ཆོས་
སྐྱོང་བཞེངས་བརྡ་ཟེར་ཀྱང་ཆོས་སྤྱོད་བཞེངས་བརྡ་ཡིན་འདུག འབྲས་སྤུངས་རྒྱབ་
རིར་གྲགས་རྒྱལ་མ་གནས་པས་དེར་ཕྱག་འཚལ་ཞེས་ཁ་ཅིག་ཟེར་བ་དེ་ལས་ཀྱང་ཐལ་
ཆེའོ། །ཁྲུས་ཀྱི་ཚེ་མདུན་གྱི་ནམ་མཁར་དབང་ལྷ་གསལ་བཏབ་དེས་སྤྲོས་པའི་ལྷ་མོ་
རྣམས་ཀྱིས་དབང་རྫས་བུམ་ཆུ་སོགས་ཐོགས་ནས་དབང་ཡོངས་རྫོགས་བསྐུར་བས་སྒོ་
གསུམ་གྱི་སྒྲིབ་བ་བག་ཆགས་དང་བཅས་པ་དག་པར་བསམ། ཐུན་དང་ཐུན་མཚམས་
165

ཁྱད་པར་མེད་པར་ཉམས་ལེན་རྒྱུན་ཆགས་སུ་འཇུག་དགོས་པས་ཐུན་མཚམས་ཀྱི་རྣལ་
འབྱོར་རྣམས་ཐུན་གྱི་ཉམས་ལེན་མི་བརྗེད་ཅིང་བོགས་འདོན་པའི་ཆེད་ཡིན། ཐུན་
མཚམས་རྒྱ་ཡན་དུ་སོང་ན་ཐུན་གྱིས་གར་ཡང་མི་ཕྱིན་པས་ལས་དང་བོ་བ་ལ་ཐུན་
ལས་ཐུན་མཚམས་ཀྱི་རྣལ་འབྱོར་གལ་ཆེའོ། །ལུས་བརྟས་པའི་རྣལ་འབྱོར་རི་ཁྲོད་པ་
མཐུན་རྐྱེན་མེད་པ་དང་བཅུད་ལེན་པ་ལ་ལྷག་པར་མཁོ། བདེ་འཇིགས་སོགས་ལའང་
ཡོད་ཀྱང་གསུང་བཤད་འདུས་པའི་སྐབས་ཡོང་། དེའང་སྤྱི་བོར་མཐོ་གང་ཙམ་གྱི་བར་
སྣང་ལ་ཝ་ཡིག་དཀར་བོ་ཡོངས་སུ་གྱུར་བ་ལས་ཟླ་བ་ཉ་གང་བ། དེའི་འོག་གི་དབུས་སུ་
ཨོཾ་དཀར་བོ་མགོ་ཐུར་བསྟན། ཨོཾ་ཟླ་བ་དང་བཅས་པ་ལས་རིགས་ལྔའི་ངོ་བོ་བདུད་རྩི་
སྣ་ལྔའི་རྒྱུན་བབས། ལུས་གང་། ལུས་ངག་ཡིད་གསུམ་བདེ་བས་ཚིམ་པར་བསམ་པ་
ཐུན་དང་ཐུན་མཚམས་གཉིས་ཀའི་སྐབས་དང་ཉམས་ལེན་གང་ལའང་བྱས་ཆོག ཞིབ་
པར་འགྲེལ་བ་བཞི་སྦྲགས་སུ་གསལ་ལོ། །ལམ་ཁྲིད་དང་བསྐྱེད་རྫོགས་གང་ལ་ཡང་
ཆོས་ཐུན་རེ་རེ་དང་། ཁྱད་པར་ཐུན་ཐ་མ་ལ་འགོ་ནས་བརྩམས་ཏེ་བཤད་པ་ཚར་གསུམ་
རེ་བྱེད་པ་དཔོན་སློབ་བྱམས་པས་གནང་བ་དུས་དབང་གིས་ཁྲིད་ཐོབ་པ་ཉུང་བས་ཆོས་
ཐུན་ཐ་མ་ཙམ་ཐོབ་པ་དེས་ཀྱང་རྒྱུན་ཙམ་ཐོབ་རྒྱུའི་ཐབས་མཁས་མཛད་པ་ཡིན་འདུག
དེ་ལ་ཐོག་མར་སྐད་ཅིག་དཀྲོང་བསྐྱེད། རྡོར་དྲིལ་དང་ནང་མཆོད་བྱིན་རླབས། ཕྱོགས་
སྐྱོང་ལ་གཏོར་མ་ཕུལ་ཏེ་འཕྲིན་ལས་བཅོལ། བདག་བསྐྱེད་ཀྱི་མཆོད་པ་བྱིན་གྱིས་
བརླབས། རྡོར་སེམས་བསྒོམ་བཟླས་དང་། ཚོགས་ཞིང་མཆོད། ཐུན་མོང་མ་ཡིན་པ་ཁྲོ་
བཅུའི་བསྲུང་འཁོར། ཕུར་གདབ། ཐུན་མོང་བ་རྭ་གུར། གོ་ཆའི་བསྲུང་བ། འདོན་ན་ཁྲོ་
བཅུའི་སྔགས་བགྲང་། ཡེ་ཤེས་ཀྱི་ས་བསྒོམ། འབྱུང་བ་རིམ་བརྩེགས་གཞལ་ཡས་ཁང་
གདན་བཅས་དང་། དེར་ལྷག་མོས་ཀྱི་ལྷ་བསྐྱེད། ལྷག་མོས་ཀྱི་མཛད་པ་དང་། ལྷག་མོས་
ལུས་ལ་བཀོད། རགས་པ་ཉེར་ལྔ་ཐིམ་རིམ་དང་སྦྱར་ཏེ་ལྷག་མོས་ལུས་ལ་བསྡུས་ནས་
166

འཆི་བ་ཆོས་སྐུའི་ལམ་འཁྱེར། མངོན་བྱང་ལྔ་ལས་དང་བོའི་མགོན་པོ་བསྐྱེད་པ་བར་
དོ་ལོངས་སྐུའི་ལམ་འཁྱེར། མི་བསྐྱོད་པ་ཐམས་ཅད་གཞལ་ཡས་ཁང་གི་ནང་དུ་
འདྲེས་པ་ལ་དང་བོའི་མགོན་པོ་ཞུགས་ཏེ་སྤྲུལ་སྐུ་རྡོ་རྗེ་འཆང་བསྐྱེད་པ་སྐྱེ་བ་སྤྲུལ་
སྐུའི་
་ལམ་འཁྱེར། ལུས་རྟེན་གཞལ་ཡས་ཁང་དང་། ཕུང་སོགས་རྟེན་པ་ལྷར་བསྒོམ།
སྐུ་གསུང་ཐུགས་སོ་སོ་དང་ཐུན་མོང་དུ་བྱིན་གྱིས་བརླབས། སེམས་དཔའ་སུམ་
བརྩེགས། རིགས་བདག ལུས་ངག་ཡིད་གསུམ་རྒྱས་པར་བྱེད་པའི་རྣལ་འབྱོར་གྱིས་
ཡིག་བརྒྱ་བཟླས། རིག་མ་ཆོ་ག་སུམ་བསྐྱེད་ཀྱི་ལུས་ལ་ལྷ་བཀོད། མཁའ་གསང་བྱིན་
རླབས། རྗེས་ཆགས་དང་མཆོད་པའི་ང་རྒྱལ་བཟུང་། ཐིག་ལེ་ཡིད་ཀྱིས་ཡུམ་གྱི་པདྨར་
ཕབ་སྟེ་ཡུམ་གྱི་ཐུགས་ཀར་དཀྱིལ་འཁོར་རྒྱལ་མཆོག་གི་ལྷ་བསྐྱེད། མཛད་པ་མཛད་
དེ་རང་གནས་སུ་བཀོད། གནས་སྐབས་བཞི་ལས་དང་བོ་གསུམ་བསྐྱེད་རིམ་རགས་
པའི་སྐབས་དང་། ཐ་མར་ཕྲ་མོ་ལ་ཆིག་དྲིལ་བྱ། ཡིད་བཟླས་དང་ངག་བཟླས། ཡིག་བརྒྱ།
ཞུ་བ་གླུས་བསྐུལ། བསྟོད་པ། ཕྱི་ནང་གསང་བ་དེ་ཁོ་ན་ཉིད་ཀྱི་མཆོད་པ་དང་། ཉེར་
བསྡུ་བྱས། ཐུན་མཚམས་སུ་གཏོར་མ་ཁ་ཟས་ཉལ་ལྡང་ཁྲུས་དང་ལུས་བརྟས་པའི་རྣལ་
འབྱོར་བཅས་ཆོ་ག་རྒྱས་པའམ་མ་ལྕོག་ན་དང་སྦྱོར་དང་། དེ་ཡང་བསྡུ་ཚུལ་སོགས་
ཆོས་ཐུན་རེ་རེ་བཞིན་རྒྱས་འབྲིང་བསྡུས་པའི་བཤད་པ་སློབ་མའི་ཡིད་ལ་འཆར་རྐྱེན་
པ་རྩལ་དུ་བཏོན་ཏེ་གསུང་གི་ཉམས་འགྱུར་མི་འདྲ་བའི་བཤད་པ་མཐའ་ཡས་པ་
བསྩལ་ཀྱང་འདིར་ཕྱོགས་གཅིག་ཏུ་ཡིད་ལ་འདྲིལ་བའི་སྡོམ་ལྟ་བུར་མིང་ཐོ་ཙམ་སླར་
ཡང་བྲིས་སོ། །དེ་ཡང་རྗེ་བདག་ཉིད་ཆེན་པོས། གང་ཞིག་རྟོགས་ན་མཐའ་དག་གསུང་
རབ་ལ། །མི་འཇིགས་སྤོབས་པ་མཆོག་སྟེར་འདུས་པའི་ལམ། །ཞེས་མདོ་སྔགས་ཀྱི་
གཞུང་ཆེན་མོ་ཐམས་ཅད་དང་། ལྷག་པར་འདུས་པ་རྩལ་དུ་བཏོན་པ་ལ་གནད་ཆེ་བས་
གྲུབ་མཐའ་ཆེན་མོར་དཔལ་གསང་བ་འདུས་པས་མདོ་སྔགས་ཀྱི་སྒོ་ཕྱེ་བ་མཐོང་ནས་
167

ཞེས་དང་། དེས་མཚོན་རྒྱུད་སྡེ་དང་དགོངས་འགྲེལ་རྣམས་སུ་གཞན་དང་མི་མཉམ་
པའི་བསྔགས་བརྗོད་མཛད་པ་ལྟར་ཁྱད་ཆོས་ཤིན་ཏུ་མང་། རྗེའི་གཞུང་དང་གདམས་པ་
ཐམས་ཅད་རྒྱུད་དང་གྲུབ་ཆེན་གྱི་དགོངས་པ་འཁྲུལ་མེད་དང༌། ཁྱད་པར་འདིའི་ཆོ་
གའི་ཚིག་ཟུར་ཕྲ་མོ་རེ་ཚུན་ཆད་གྲུབ་ཆེན་གྱི་གཞུང་དུ་མ་ཟད་རང་གི་རྩ་བཤད་ཀྱི་
རྒྱུད་དུ་མ་དང་དངོས་སུ་སྦྱར་རྒྱུ་ཡོད་པ་ལེགས་པར་ཤེས་ན་ཡིད་ཆེས་དང་དད་པ་ལྷག་
པར་སྐྱེ་བས་ཅུང་ཟད་རེ་སྦྱར་བ་འདིས་མཚོན་ནས་འགྲེལ་བ་བཞི་སྦྲགས་དང་། བསྐྱེད་
རིམ་ཆེན་མོ་ལས་ཞིབ་པར་སྦྱར་བ་ཤེས་དགོས། གྲུབ་མཐའ་ཆེན་མོར་སྟག་ཚང་བ་
འགོག་སྐབས། འདི་ལ་གསང་བ་འདུས་པའི་གསང་ལུགས་དང་འདུས་ལུགས་ཤེས་
དགོས་ཀྱང་ཁྱོད་ལ་དེའི་རེ་བ་མི་སྣང་གསུངས་པ་དེ་ལ་ཚུལ་བཞིའི་བཤད་པ་འཇུག་
པས། མདོར་ན་མཐའ་དྲུག་ཚུལ་བཞིའི་བཤད་པས་རྒྱུད་དོན་མཐའ་ཆོད་པར་ཤེས་ནས་
མདོ་སྔགས་ཡོངས་རྫོགས་ཀྱི་ཚིག་དོན་ལ་མི་འཁྲུལ་བའི་གདེངས་རྙེད་པ་དགོས་པའི་
དོན་ཡིན་པས། ཚིག་སྤྱི་ཙམ་དུ་མ་སོང་བར་ཐོས་བསམ་སྒོམ་གསུམ་གྱིས་མདོ་སྔགས་
ཡོངས་རྫོགས་ཀྱི་སྒོ་ཕྱེ་ནས་སྤྱོད་ལམ་ཐམས་ཅད་དོན་དང་ལྡན་པའི་ཉམས་ལེན་
གྱིས་བསྟན་པའི་སྙིང་བོ་དྲི་མ་མེད་པ་རང་གཞན་གྱི་རྒྱུད་ལ་རྒྱས་པར་བྱའོ། །སྨྲས་པ།
སྟོང་ཕྲག་སུམ་ཅུ་གསུམ་གྱི་རྒྱུད་ཀྱི་རྩེ། །བརྒྱད་ཁྲི་བཞི་སྟོང་ཆོས་ཕུང་སྙིང་བོའི་
བཅུད། །མཚན་ཙམ་འཛིན་པའང་བྱང་ཆུབ་རྡོ་རྗེ་དང་། །འདྲ་བར་རྡོ་རྗེ་འཆང་གིས་
ཡང་ཡང་བསྔགས། །བསྐལ་བར་རྙེད་དཀའ་གོང་ན་མེད་པའི་ལམ། །སངས་རྒྱས་ལས་
ཀྱང་ཆེས་དཀོན་རྡོ་རྗེ་ཐེག །མཆོག་གི་སྐལ་ལྡན་གདུལ་བྱའི་སྣོད་ཉིད་ལས། །གཞན་
གྱིས་ཐོབ་མིན་གདོང་ལྔའི་འོ་མ་བཞིན། །བདག་ཅག་བློ་དང་བསམ་པའི་སྟོབས་ཞན་
པས། །ཆོས་ཚུལ་འདི་འདྲ་སྤྱོད་པའི་འོས་ཉིད་དུ། །འགྱུར་བ་ལྟ་ཅི་མཚན་ཙམ་རྙེད་
དཀའ་ཡང་། །ཐུགས་རྗེ་གཏེར་ཆེན་ཡབ་རྗེ་དམ་པ་དེའི། །གསང་གསུམ་བསམ་མི་ཁྱབ་
168

པའི་འཕྲིན་ལས་ཀྱི། །འོད་དཀར་ཟེག་མ་སྙིང་ལ་འཐོར་བ་ལས། །ཡོངས་རྫོགས་མདོ་
སྔགས་ཟབ་རྒྱས་ཆོས་ཀྱི་སྒྲ། །རྣ་བའི་ལམ་དུ་བྱང་བའི་སྐལ་བཟང་རྙེད། །འདིར་འབད་
དུས་གསུམ་དགེ་ཚོགས་རྫོགས་ལྡན་སྤྲིན། །མཁའ་ཁྱབ་དག་དང་མ་དག་ཞིང་ཁམས་
བརྒྱར། །འཆར་བའི་སྒྱུ་འཕྲུལ་གྲུ་ཆར་འབུམ་བཀྱེ་བས། །བསྟན་འགྲོའི་ཕན་བདེའི་
དགའ་ཚལ་རྒྱས་གྱུར་ཅིག །རབ་འབྱམས་རྒྱལ་བའི་རྨད་བྱུང་མཛད་པའི་ཁུར། །གཅིག་
ཏུ་འཁྱེར་བའི་རླབས་ཆེན་སྙིང་སྟོབས་ཀྱིས། །ནམ་མཁའ་ཇི་སྲིད་འགྲོ་རྣམས་སྒྲོལ་བ་
ལ། །རྒྱལ་སྲས་འཇམ་དཔལ་སྙིང་བོ་ལྟར་གྱུར་ཅིག །སྐྱེ་བར་བླ་མ་ཡི་དམ་གཙུག་
བསྟེན་ནས། །ལམ་བཟང་འདི་དང་ནམ་ཡང་མི་འབྲལ་ཞིང་། །སྲས་བཅས་རྒྱལ་བའི་
མཛད་འཕྲིན་སྨོན་ལམ་དང་། །ལུང་རྟོགས་དམ་ཆོས་འཛིན་ལ་དབང་འབྱོར་ཤོག །
ཅེས་འདུས་པའི་ལམ་རིམ་པ་དང་བོའི་བརྗེད་བྱང་མི་བསྐྱོད་མགོན་པོའི་ཞལ་ལུང་ཞེས་
བྱ་བ་འདི་ཡང་དུས་གསུམ་གྱི་རྒྱལ་བ་ཐམས་ཅད་ལས་ཀྱང་ངེས་པར་ཐུགས་རྗེ་དང་བཀའ་དྲིན་
མཚུངས་ཟླ་མ་མཆིས་པ་སྙན་བརྒྱུད་རྒྱ་མཚོའི་མངའ་བདག་དཔལ་ལྡན་བླ་མ་དམ་པ་མཚན་
བརྗོད་པར་དཀའ་བ། ༧རྗེ་བཙུན་དཀོན་མཆོག་རྒྱལ་མཚན་དཔལ་བཟང་བོའི་བཀའ་དྲིན་ལས་
རིམ་གཉིས་ཀྱི་ཁྲིད་མནོས་པའི་སྐབས་བརྗེད་ཐོ་ཅུང་ཟད་བྲིས་པ་དེ་བཞིན་ཡི་གེར་འཁོད་པ་
དགོས་པའི་བསྐུལ་མ་འདེབས་མཁན་མང་དུ་བྱུང་ཡང་བདག་འདྲ་ཐུན་མོང་བའི་ལམ་གྱི་སྣེ་
ཟིན་ཙམ་ལ་ཡང་བློ་སྦྱངས་མ་སོང་བའི་གང་ཟག་གིས་སྙན་བརྒྱུད་ཀྱི་གདམས་པ་འདི་འདྲ་
འགོད་པ་ལ་སྐྲག་པས་བཞག་ཀྱང་། ཉེ་ཆར་ཐུགས་རྗེའི་བདག་ཉིད་བླ་མ་ཡབ་སྲས་རྣམས་ཀྱིས་
བྲིས་ཆོག་པའི་བཀའི་གནང་བ་བསྩལ་བ་མི་བསྐྱོད་མགོན་པོ་རང་གི་གསུང་དང་དབྱེར་མ་
མཆིས་པའི་བྱིན་རླབས་ཁོ་ན་ལ་བརྟེན་ནས། དགེ་སློང་ཤེས་རབ་རྒྱ་མཚོས་ཟིན་ཐོ་སྔ་ཕྱི་ཕྱོགས་
བསྡེབས་སུ་བྱས་པ་ལ་རང་ཉིད་སྦྱངས་པ་ཞན་པའི་བློ་སྐྱོན་གྱིས་སྦགས་པ་དང་། ཞལ་ཤེས་ཀྱི་
རིགས་གསལ་བར་བྲིས་པ་སོགས་ནོངས་པ་མཐའ་དག་བླ་མ་ལྷག་པའི་ལྷ་བཀའ་སྡོད་དང་བཅས་
169

པ་ལ་སྙིང་ནས་འཆགས་ཤིང་། དགེ་བས་ཚེ་རབས་ཐམས་ཅད་དུ་བླ་མ་ལྷས་རྗེས་སུ་བཟུང་སྟེ་
ཚང་ལ་མ་ནོར་བའི་ལམ་བཟང་བོ་འདི་སྤྱོད་པའི་སྣོད་ལྡན་དུ་གྱུར་ནས། ཕྱོགས་བཅུའི་ཞིང་
ཁམས་རབ་འབྱམས་སུ་རྒྱལ་བ་ཀུན་གྱི་དམ་ཆོས་མ་ལུས་པ་རྒྱལ་བའི་དགོངས་པ་བཞིན་དུ་
འཛིན་ནུས་པར་གྱུར་ཅིག ། ། །མངྒ་ལཾ། །
བ ཞེས བ ད ས 1:|: གl:u?1
170